CELEX: C2005/330/13
Language: da
Date: 2005-12-24 00:00:00
Title: Domstolens dom (Fjerde Afdeling) af  27. oktober 2005  i sag C-165/05, Kommissionen for De Europæiske Fællesskaber mod Storhertugdømmet Luxembourg (Traktatbrud — fri bevægelighed for personer — arbejdstagere — ægtefæller — krav om arbejdstilladelse for ægtefælle, der er tredjelandsstatsborger)

24.12.2005   
            
            
               DA
            
            
               Den Europæiske Unions Tidende
            
            
               C 330/7
            
         
      DOMSTOLENS DOM
   
   (Fjerde Afdeling)
   af 27. oktober 2005
   i sag C-165/05, Kommissionen for De Europæiske Fællesskaber mod Storhertugdømmet Luxembourg (1)
   
   (Traktatbrud - fri bevægelighed for personer - arbejdstagere - ægtefæller - krav om arbejdstilladelse for ægtefælle, der er tredjelandsstatsborger)
   (2005/C 330/13)
   Processprog: fransk
   I sag C-165/05, angående et traktatbrudssøgsmål i henhold til artikel 226 EF, anlagt den 8. april 2005, Kommissionen for De Europæiske Fællesskaber (befuldmægtiget: G. Rozet) mod Storhertugdømmet Luxembourg (befuldmægtiget: M. S. Schreiner), har Domstolen (Fjerde Afdeling), sammensat af J.N. Cunha Rodrigues (refererende dommer), som fungerende formand for Fjerde Afdeling, og dommerne K. Lenaerts og E. Levits; generaladvokat J. Kokott; justitssekretær: R. Grass, den 27. oktober 2005 afsagt dom, hvis konklusion lyder således:
   
               1)
            
            
               Storhertugdømmet Luxembourg har tilsidesat sine forpligtelser i henhold til artikel 11 i Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet, idet det har indført bestemmelser i sin lovgivning, hvorefter tredjelandsstatsborgere, der er gift med vandrende arbejdstagere fra Den Europæiske Union, skal opnå arbejdstilladelse, og idet det ikke har bragt sin lovgivning i overensstemmelse med fællesskabsretten.
            
         
               2)
            
            
               Storhertugdømmet Luxembourg betaler sagens omkostninger.
            
         
      (1)  EUT C 132 af 28.5.2005.